Cu lacrimi în ochi, Joselu a comparat „dubla” cu Bayern Munchen cu naşterea copiilor săi. Atacantul a pus pe acelaşi plan seara fabuloasă din semifinalele Ligii Campionilor cu naşterea celor doi copii ai săi.
Joselu a glumit, gândindu-se ce s-ar întâmpla dacă soţia lui s-ar trezi din somn, la 3 dimineaţa, şi acesta ar fi primul lucru pe care l-ar auzi.
Cu lacrimi în ochi, Joselu a comparat „dubla” cu Bayern Munchen cu naşterea copiilor săi: „Dacă scoţi asta când soţia doarme…”
„Devii fotbalist pentru a putea trăi ceea ce am trăit în trecutul meu. Munca m-a determinat să fiu aici și să trăiesc momente ca astăzi”, a declarat Joselu după ce a marcat cele două goluri care au dus-o pe Real Madrid în finala Ligii Campionilor.
Jurnaliştii spanioli l-au întrebat pe Joselu care este cel mai fericit moment din viaţa lui, după ce şi-a comparat „dubla” cu Bayern Munchen cu momentul naşterii celor doi copii ai săi.
„Uffff… dacă eliberezi asta la 3 dimineața, când soția mea doarme…”, a glumit Joselu. „Va fi acolo (n.r.: momentul „dublei” cu Bayern cu momentul naşterii copiilor), cred că soția mea mi-ar da permisiunea chiar acum să le pun la aceeași înălțime”, a declarat Joselu, citat de Marca.
Acum doi ani mergea ca fan, cu tatăl lui, la finala Realului cu Liverpool, acum e erou la Madrid! Destinul uluitor al lui Joselu
Destinul uluitor al lui Joselu a fost dezvăluit de Fabrizio Romano. Cunoscutul jurnalist a publicat pe reţelele sociale o poză de acum doi ani, când Joselu mergea la finala Ligii Campionilor cu tatăl lui.
În semifinala cu Bayern Munchen, Joselu (34 de ani) a fost eroul echipei antrenate de Carlo Ancelotti. A marcat în minutele 88 şi 90+1, ducând Realul în finala Ligii Campionilor.
„Iată-l pe Joselu care o susține pe Real Madrid la Paris, la finala Ligii Campionilor 2022.
Doi ani mai târziu, el o trimite pe Real Madrid în finala Ligii Campionilor, după ce a reuşit o ‘dublă’ chiar înainte de prelungiri.
❗️ S-a alăturat lui Real Madrid fiind împrumutat de la divizionara secundă Espanyol.
Fotbal”, a scris Fabrizio Romano pe reţeaua X (fostul Twitter), publicând şi o poză cu Joselu şi tatăl lui, de la finala Realului cu Liverpool.
În 2022, Real Madrid a învins-o cu 1-0 pe Liverpool în finala Ligii Campionilor. Singurul gol al meciului a fost marcat de Vinicius, în minutul 59 al partidei.
Real Madrid – Bayern Munchen 2-1. Joselu, eroul de pe Bernabeu! Madrilenii s-au calificat în finală după o remontada istorică
Real Madrid – Bayern Munchen 2-1! Echipa lui Carlo Ancelotti s-a calificat în finala de pe Wembley după o nouă remontada de excepţie. Bavarezii au deschis scorul pe Bernabeu în minutul 68, prin Alphonso Davies, iar echipa lui Tuchel se apropia de o nouă finală.
Aşa cum a obişnuit în ultimii ani, Real Madrid a reuşit o nouă remontada de povestit nepoţilor. De data acasta, Joselu a fost eroul madrilenilor. Mai întâi, el a restabilit egalitatea în minutul 88, pentru ca în primul minut al prelungirilor să reuşească dubla. Echipa lui Carlo Ancelotti va întâlni astfel Borussia Dortmund în ultimul act de pe Wembley, pe 1 iunie.
Real Madrid (4-3-1-2): Lunin – Carvajal, Rudiger, Nacho, Mendy – Valverde, Kroos, Tchouameni – Bellingham – Rodrygo, Vinicius
Rezerve: Kepa, Camavinga, Ceballos, Courtois, Diaz, Garcia, Guler, Joselu, Lucas, Militao, Modric
Antrenor: Carlo Ancelotti
Bayern Munchen (4-2-3-1): Neuer – Kimmich, Dier, De Ligt, Mazraoui – Laimer, Pavlovic – Sane, Musiala, Gnabry – Kane
Rezerve: Ulreich, Peretz, Choupo-Moting, Davies, Goretzka, Kim Min-Jae, Muller, Tel, Upamecano, Zaragoza
Antrenor: Thomas Tuchel